
Det er første gang Jeg skal have sex med en fyr 

Hvis du vi bruger kondom skal jeg så også tage p-piller eller er det fint nok med kondom?

 
Hvad gør jeg
============



 Hej.

  
Kondom er tilstrækkeligt. Fordelen ved kondom er også at det beskytter mod kønssygdomme. 

  
mvh Markus

 

Kære du, 

Dejligt at du er opmærksom på at passe på dig selv og din fyr.

At bruge kondom beskytter generelt godt mod både kønssygdomme og graviditet. Det er dog ikke 100% sikkert, da man kan risikere, at kondomet springer, mens man har sex. Dette kan bl.a. ske, hvis der er luft i spidsen af kondomet, så det skal man være opmærksom på at undgå.

Du behøver ikke at være på p-piller, når du også bruger kondom, men det kan være en god idé at tage p-piller, da det er en ekstra beskyttelse mod graviditet - f.eks. hvis kondomet springer. P-piller beskytter dog ikke mod kønssygdomme, så kondomet er helt sikkert nødvendigt at bruge - uanset om du vælger at tage p-piller eller ej.

Jeg vil anbefale dig at tale med din læge om det, hvis du overvejer at komme på p-piller eller lignende prævention. Din læge kan fortælle dig om fordele og ulemper og kan også give dig sin anbefaling :-)

Jeg håber, mit svar kan hjælpe dig. Du er altid velkommen til at skrive igen!

Hilsen Iben

 